OzLabs/hebrew-wiki-articles huggingface dataset:
אגמאת

אגמאת (בערבית: اغمات; בברברית: ⵖⵎⴰⵜ; באנגלית: Aghmat, בתעתיק מדויק לעברית: אר'מאת) היא עיר בדרומה של מרוקו, כ-30 ק"מ מהעיר מרקש, ששימשה מרכז סחר חשוב בימי הביניים וכבירה האידריסית של אזור הסוס. בשנות האלפיים, היא נחשבת כמקום בעל חשיבות היסטורית ומצויים בה מספר אתרים ארכאולוגיים.

== היסטוריה ==
מורביטי שנטבע באמגאת בזמן שלטונו של יוסוף בן תאשפין.]]
לאחר מותו של אידריס השני בשנת 828 חולקה הממלכה האידריסית בין בניו, ואגמאת הייתה לבירתו של אזור סוס, תחת שלטונו של הנסיך עבדאללה. כאשר פלשו לוחמי אלמורביטון ממדבר סהרה תחת עבדאללה בן יאסין, הוגנה אגמאת על ידי לקאט, מנהיג השבט הברברי מג'ראווה. לאחר הפסדו ומותו של לקאט בקרב, נישאה אלמנתו, זיינב אן-נפזאוויית, למנהיג אלמורביטון אבו בכר, והכניסה לרשותו הון רב. לאחר ההפיכה של יוסוף בן תאשפין נגד בן דודו אבו בכר (1071), התחתן יוסוף עם זיינב.

בסביבות 1068/1069 האוכלוסייה גדלה באופן בולט ואבו בכר החליט להקים בירה חדשה. הוא החל לבנות את העיר מרקש בסביבות שנת 1070, וזו בישרה את שקיעתה האיטית של אגמאת. האלמורביטון השתמשו באגמאת כמקלט לגולים, ביניהם היה מוחמד אל-מעתמיד, המלך לשעבר של האימפריה טאיפה של סביליה וקורדובה ומשורר ידוע. קברו הוא עדיין משמש כיעד עלייה לרגל. עבדאללה אבן בולוגין, מלך גרנדה לשעבר, הוגלה אף הוא לאגמאת, ובמהלך תקופת גלותו הוא כתב את זיכרונותיו.

בשנת 1126, 1127 ו-1130 הפכה אגמאת לזירת קרבות בין הצבא האלמורביטי תחת הנהגת עלי בן יוסף, וצבא אל-מוואחידון תחת פיקודו של אבו עבדאללה בן תומראת. ביום האמצעי של החודש המוסלמי "מוחרם" 541 (ב-27 ביוני 1146), לאחר מספר שנים שבהן אירעה בריחה כללית של כוחות אלמורביטון, נכנס מנהיג אל-מוואחידון עבד אל-מואמין לאגמאת ללא כל קטטה.

מקור משנת 1860 מוסר כי התגוררו בעיר 5,500 תושבים, כולל כאלף יהודים.

=== כלכלה וחברה ===
אבו עובייד אל-בכרי כתב במאה ה-11, ערב תבוסת כוחות אלמורביטון, על אגמאת כעיר משגשגת, בה נשחטו 100 בקר ו-1000 כבשים עבור מכירה ביום ראשון - אז "יום השוק". התושבים היו בוחרים בעצמם את המנהיג שלהם באופן קפדני. אגמאת נחלקה לשניים: המרכז המסחרי והפוליטי, שהיה ידוע בשם "אגמת אוריקה", ומקום המצוי במרחק של כ-13 ק"מ משם נקרא בשם "אגמת אילן", שהיה סגור לזרים. התקיימה תנועה עמוסה לנמל "חואז" בחוף האטלנטי - מסע של שלושה ימים מערבית לאגמאת.

== העת האחרונה ==
ב-18 בנובמבר 1950 קיימה קבוצה של לאומנים מרוקאים ממפלגת איסתקלאל הפגנה נגד הכיבוש הצרפתי של מרוקו בקבר אל-מועתאמיד, האירוע הסתיים באלימות משטרתית ונחשב כאירוע מכונן בדרך לעצמאותה של מרוקו. לפי מפקד משנת 2014 מתגוררים באגמאת 25,220 איש.

== אתרים ארכאולוגיים ==
* חורבות המורכבות מחלקים מחומת העיר.
* חמאם.
* חלקי בתים, שוק ומספר תעלות השקיה.
* קברו של אל-מועתמיד, מצוין במאוזוליאום מודרני שנבנה בשנת 1970, בראשו כיפה קטנה בסגנון האדריכלי של אלמורביטון.

== יהדות אגמאת ==
אגמאת הייתה מיושבת ביהודים בתקופת הגאונים, ותעודות מהגניזה הקהירית מלמדות על חיי יהדות פוריים ומשגשגים. במאה ה-12 חי במרוקו רבי זכריה בן יהודה אגמאתי שהיה בן המקום וכתב פירוש לחיבורו של הרי"ף, הכולל ליקוט נרחב ממפרשי תקופתו. לפי גרסה מורחבת של הקינה אהה ירד עלי ספרד שנמצאו בגניזה הקהירית, מחברה, האבן עזרא, קונן על חורבנה של אגמאת במאה ה-12, כתוצאה מפרעות אל-מוואחידון. 

כאמור, מקור משנת 1860 מוסר כי התגוררו בעיר כאלף יהודים.

==קישורים חיצוניים==

== הערות שוליים ==

קטגוריה:מרוקו: ערים
קטגוריה:קהילות יהודיות במרוקו
אמילי בלו

אמילי קרולין אוטנס (נולדה ב-28 ביוני 1994), הידועה בשם הבמה אמילי בלו, היא זמרת פופ אמריקאית נורווגית. היא כותבת המילים והזמרת הראשית של להקת טָרַה טֵרַה מאילינוי, ויש לה קריירת סולו המבוססת בשיקגו.

היא הוציאה את אלבומה הראשון, Another Angry Woman, ב-2016. האלבום הוא בסוגת האינדי פופ ומביע מחאה כנגד היחס הירוד של החברה כלפי נשים נפגעות תקיפה מינית. ההכנסות מאלבום זה נתרמו לארגון פמיניסטי.

אלבומה השני, 69*, יצא בשני חלקים בשנים 2018 ו-2019. בינואר 2019 הזמרת הוציאה אלבום הופעות חיות ובו ביצועים של שבעה משיריה.

ביולי 2021, שירה "See U in My Dreams" הגיע למקום ה-35 במצעדים בישראל. זו הייתה הופעתה הראשונה של הזמרת במצעדים בארץ.

== חיים אישיים ==
בלו מתגוררת בשיקגו ובנאשוויל. בלו היא פאנסקסואלית.

בדצמבר 2020, נהרג שותפה של בלו לכתיבה והפקת מוזיקה בתאונת דרכים בגיל 33. כתוצאה, בלו החליטה לפרוש מעולם המוזיקה לכמה חודשים, ולא הייתה פעילה ברשתות החברתיות.

לאחר חזרתה, יצאה מהארון כא-בינרית (עם זאת, היא עדיין משתמשת בלשון פנייה נקבית).

==קישורים חיצוניים==
* 

קטגוריה:זמרים א-בינארים
קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
גם גיבורים נופלים

גם גיבורים נופלים (באנגלית: The Harder They Fall) הוא סרט קולנוע אמריקאי מסוגת דרמת ספורט משנת 1956 בבימויו של מרק רובסון, עם המפרי בוגרט ורוד סטייגר בתפקידים הראשיים.

זה סרטו האחרון של בוגרט. כבר בעת הצילומים סבל מכאבים מסרטן. הוא מת חצי שנה לאחר הצגת הבכורה של הסרט.

התסריט מבוסס על רומן בשם זה מאת באד שולברג שכתב גם את התסריט לסרט חופי הכרך.

העלילה היא על השחיתות בעולם האיגרוף המתבטאת בניצול כספי של המתאגרפים על ידי המנהלים שכל רצונם הוא לגרוף רווחים על ידי "מכירות תחרויות" וגריפת כספי ההימורים.

==תקציר העלילה==
אדי ויליס (המפרי בוגרט) הוא עיתונאי מפורסם בעל טור ספורט במשך שנים רבות בעיתון בניו יורק. העיתון נסגר וכעת הוא מובטל. ניק בנקו (רוד סטייגר) הוא מנהל תחרויות איגרוף. כדי למשוך קהל הוא הביא ענק מבואנוס איירס בשם טורו מורנו (מייק ליין - מתאבק מקצועי) ומנהלו לואיס אגרנדי (קרלוס מונטלבן). ניק מבקש מאדי לנהל את יחסי הציבור והפרסומות בתקשורת של מורנו תמורת סכום נכבד. אדי יודע שמורנו הוא מתאבק גרוע אבל ניק מסביר לו שכל התחרויות "מכורות" מראש ואין לו מה לדאוג.

אשתו של אדי, בט (ג'ן סטרלינג) אינה סובלת את ניק וחבורתו ומזהירה את אדי להתרחק מהם אך אדי זקוק לכסף. הם מתחילים את התחרויות של טורו בלוס אנג'לס כשהם נוסעים באוטובוס מיוחד המלא כרזות על טורו "הגיבור מהאנדים".

טורו עומד לפני תחרות עם גאס דנדי. דנדי נפגע בראשו מתחרות קודמת נגד אלוף העולם במשקל כבד, באדי ברנן. הוא חש כאבי ראש אבל אדי ומנהליו משכנעים אותו לעלות לזירה נגד טורו. בקרב מתמוטט דנדי ומת וטורו אכול ביסורי מצפון ורוצה לחזור לארגנטינה.

אדי משכנע את טורו לצאת לתחרות נגד ברנן שאחריה יחזור לארגנטינה עם סכום כסף גדול ויוכל לעזור לאימו.

בתחרות עם ברנן, סובל טורו מפגיעות קשות בפנים ומתמוטט. הוא מובהל לניתוח בגלל שבר בלסת. אדי לומד ממנהל הכספים של ניק, לאו, (נחמיה פרסוף) כי התחרות האחרונה הכניסה יותר ממיליון דולר אבל בניכוי ההוצאות הרבות נשאר לתת לטורו רק 49.07 דולר בנוסף מודיע לו ניק כי מכר את טורו למנהל אחר תמורת 75.000 דולר ולכן עליו להמשיך בתחרויות איגרוף.. אדי מקבל מניק 26.000 דולר, אך הוא אכול נקיפות מצפון. הוא ממהר לבית החולים, חוטף את מורנו, נותן לו את 26.000 הדולרים שלו ומעלה אותו על מטוס לארגנטינה.

ניק ואנשיו מגיעים לביתו של אדי ומאיימים עליו כי יחזיר את ה-75.000 דולר עבור טורו אך הוא לא מפחד מהם ומתחיל לכתוב את כתבתו לעיתון על השחיתות בענף. שם הכתבה - "גם גיבורים נופלים".

==קישורים חיצוניים==

* [http://www.tcm.turner.com/tcmdb/title/193/The-Harder-They-Fall/ גם גיבורים נופלים], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי איגרוף
קטגוריה:סרטי קולומביה
קטגוריה:סרטי דרמה אמריקאיים
קטגוריה:סרטים מבוססי ספרים
תהילים ד'

תהילים ד הוא המזמור הרביעי של תהילים. זהו מזמור תחינה של המושמץ ונרדף ללא עוול בכפו הנמצא במצוקה מתמדת. זהו המזמור הראשון מני רבים המתחיל בנגינה, "למנצח בנגינות מזמור", יש הטוענים שהוא נוגע במנצח תזמורת.

==מבנה המזמור ותוכנו==
פסוק ב': קריאה לה' שיושיע את דוד מצרותיו.

פסוקים ג'-ו': קריאה לאנשים להפסיק לפגוע בדוד ללא סיבה, אלא ייפנו את כוחם לעשיית טוב.

פסוקים ז'-ט': חתימה: הודאה לה', וביטחונו של דוד בו.

== המזמור בתפילה ==
===ביהדות===
* לפי חלק מהנוסחאות, פסוק ה' של המזמור נאמר שלוש פעמים, כחלק מקריאת שמע שעל המיטה <ref>The Complete Artscroll Siddur page 291</ref>.
* הפרק (ביחד עם תהילים א', ב' וג') נאמר בקצת קהילות לאחר תפילת ערבית של ליל יום כיפור, והוא נחשב כסגולה להנצל מטומאת קרי ביום הקדוש.

===בנצרות===
* חלקו הראשון של פסוק ה' מופיע בברית החדשה באגרת אל האפסים, פרק ד' פסוק כ"ו.
* מישל רישאר דלאלנד כתב מוטט על בסיס פרק זה.

==בתרבות==
על המילים "זבחו זבחי צדק ובטחו אל ה', רבים אומרים לי מי יראנו טוב", מושר ניגון חבד"י<ref>[https://www.chassidus.com/audio/nigun/17-26-Zivchu-Zivchei-Tzedek-Heichal-Neginah.htm הניגון להאזנה בהיכל הנגינה]</ref> בלחנו של החסיד ר' שמואל זלמנוב<ref>ספר הניגונים - ניגוני חב"ד ניגון שי"ח</ref>.

==קישורים חיצוניים==

* [https://www.929.org.il/page/571 תהילים ד'] באתר 929 - תנ"ך ביחד

==הערות שוליים==

ד
גיום קוסטו הבן

גיום קוסטו הבן (בצרפתית: Guillaume Coustou (fils); 1716, פריז – 1777, פריז) היה פסל צרפתי.

==ביוגרפיה==

בנו של גיום קוסטו האב ואחיינו של ניקולה קוסטו הוכשר בסטודיו של המשפחה ובין השנים 1739- 1736 למד באקדמיית צרפת ברומא לאחר שזכה בפרס רומא בשנת 1735.

בתום לימודיו חזר לפריז וסיים בשנת 1745 את סוסי מרלי שיצר אביו.

קוסטו התקבל בשנת 1742 לאקדמיה המלכותית לציור ופיסול.

בין תלמידיו הפסלים הניאו קלאסיים קלוד דה-ז'ו, פייר יוליאן והפסל הדני הניאו קלאסי יוהנס וידוולט.

==גלריה==
<gallery>
Vulcan Coustou Louvre MR1814.jpg|הפייסטוס במוזיאון הלובר
Apollon guillaume ii coustou jardins bellevue.jpg|אפולו בארמון ורסאי
2012--DSC 0253-Cénotaphe-du-grand-Dauphin-par-Coustou-dans-la-cathedrale-de-Sens.jpg|מצבה של לואי דופן ואשתו מריה תרסה בקתדרלת סנס
Public Felicity hotel de la Marine Paris.jpg|גמלון של הוטל דה לה מארין בכיכר הקונקורד
</gallery>

==קישורים חיצוניים==

קטגוריה:פסלים צרפתים במאה ה-18
קטגוריה:צרפתים שנולדו ב-1716
קטגוריה:נפטרים ב-1777
קטגוריה:זוכי פרס רומא
תהילים ה'

תהילים ה הוא המזמור החמישי של תהילים. המזמור חתום בידי דוד, והוא הפרק היחיד בתהלים שכותרתו היא "למנצח אל הנחילות".

==מבנה המזמור ותוכנו==
פסוקים ב'-ד': בקשה שה' ישמע לתפילותיו של המשורר.

פסוקים ה'-ז': ביטחון שה' לא רוצה במעשי רשע, ושהוא ממצה את הדין עם הרשעים.

פסוק ח': הנגדה בין הרשעים לבין דוד, הדבק ה'.

פסוקים ט'-י"ג: תפילה שה' יברך את דוד בתוך שאר הצדיקים, ויאבד את הרשעים.

===כותרת המזמור===
הפתיח "לַמְנַצֵּחַ אֶל הַנְּחִילוֹת" הוא יחידאי בספר תהילים. בפרשנים מובאים כמה הסברים: רש"י מביא בשם מנחם שנחילות הוא שם של כלי זמר (וכן כתבו המצודות, ופירשו שהכלי משמיע צליל הדומה לזמזום דבורים), ובשם המדרש, שזו לשון נחלה (וכן פירש האבן עזרא), אך רש"י עצמו פירש, שזה מזמור שמדבר כנגד אויבי ישראל, שבאים בגדודים - כמו נחילי דבורים.

== המזמור בתפילה ==
===ביהדות===
פסוקים ב' וד' נאמרים כחלק מהסליחות, בהטיה ללשון רבים: "אמרינו האזינה ה', בינה הגיגנו", "ה' בוקר תשמע קולנו, בוקר נערוך לך ונצפה".

פסוק ג' נאמר בתפילת מנחה על פי נוסח עדות המזרח לאחר אמירת "אשרי יושבי ביתך" ולאחר אמירת פסוק ב' מתהילים קמ"א - "תִּכּוֹן תְּפִלָּתִי קְטֹרֶת לְפָנֶיךָ מַשְׂאַת כַּפַּי מִנְחַת עָרֶב", ולפני אמירת חצי קדיש.

פסוק ח' משמש כחלק בתפילת "מה טובו" הנאמרת בכניסה לבית הכנסת.

===בנצרות===

מחציתו השנייה של פסוק י' מצוטט באיגרת של פאולוס - האיגרת אל הרומאים, ג' יג.

==בתרבות==
* ואני ברוב חסדך - סיני תור באלבום טוב כמו עכשיו.
* מה מה מה - יעקב שוואקי באלבום לשם שמים.
* מה טובו אהליך - משה קליין באלבום ניצוץ יהודי.

==קישורים חיצוניים==

* [https://www.929.org.il/page/572 תהילים ה'] באתר 929 - תנ"ך ביחד

==הערות שוליים==

ה
מוריס סלובודסקוי

מוריס סלובודסקוי (ברוסית: Мори́с Рома́нович Слободско́й ; 30 בנובמבר 1913, סנקט פטרבורג - 6 בפברואר 1991) היה מחזאי, תסריטאי, משורר סובייטי יהודי. מחבר המילים לשירים מפורסמים של לאוניד אוטיוסוב, קלבדיה שולז'נקו וזמרים אחרים.

== קורות חיים ==
מוריס סלובודסקוי נולד בסנקט פטרבורג למשפחה יהודית יוצאי וילנה. לאחר סיום בית הספר הוא התחיל לעבוד כעיתונאי. במהלך מלחמת העולם השנייה הוא היה עיתונאי בעיתון צבאי בו פרסם את כתביו ויצירות ספרותיות. על פעילותו במהלך המלחמה הענקו לו מספר עיטורים.

בשנת 1945 הוא התחיל לשתף פעולה עם ולדימיר דיחוביצ'ני וביחד הם עבדו כ-18 שנים. בתקופה זו הם כתבו מילים למספר רב של שירים וזכו לפופולריות ברחבי ברית המועצות. הם גם כתבו תסריטים למספר הצגות סאטיריות.

בשנת 1947 הוא לראשונה כתב תסריט לסרט. מוריד סלובובדסקוי היה שותף לכתיבת תסריט לסרטים כמו מבצע חיריק והרפתקאות נוספות של שוריק ויד היהלום של לאוניד גאידאי.

==קישורים חיצוניים==

קטגוריה:משוררים יהודים רוסים
קטגוריה:משוררים סובייטים
קטגוריה:סאטיריקנים יהודים
קטגוריה:מקבלי עיטור הכוכב האדום
קטגוריה:מחזאים יהודים רוסים
קטגוריה:סאטיריקנים רוסים
קטגוריה:סובייטים שנולדו ב-1913
קטגוריה:סובייטים שנפטרו ב-1991
אבו שהיד שאה, סולטאן מלאקה

אָבוּ שָהִיד שָאָה אִיבְּן אֵל-מָרְהוּם סוּלְטָאן מוּחָמָד שָאָה או רָגָ'א אִיבְּרֳהִים (נפטר ב-1446) היה סולטאן מלאקה הרביעי ששלט בה אחרי מוחמד שאה בין השנים 1444–1446. הוא לא היה שליט פופולרי במדינה בשל היותו צעיר וחסר ניסיון, ולבסוף הוא נרצח.

== חיים אישיים ואמונה דתית ==
על אף שמלאקה הייתה ממלכה מוסלמית מאז שקודמו מוחמד שאה התאסלם, רג'א איברהים היה הינדי וכינה עצמו בשם רג'א סרי פרמסווארה דאו שאה. שלטונו ייצג את תגובת הנגד המקומית לאסלאם והדת החדשה שתפסה אחיזה בסולטנות.

רג'א איברהים שלט במדינה למשך 17 חודשים בלבד לפני שנדקר ונרצח במזימה של כמה בכירים בשלטון שניסו למנוע את המשך השפעתו על הממלכה והדת שלה. לאחר מותו זכה לתואר "אבו שהיד" שפירושו "המלך הקדוש".

== לקריאה נוספת ==
*

קטגוריה:קצרמר אישים
קטגוריה:סולטנות מלאקה
קטגוריה:סולטאנים מלזים
קטגוריה:נפטרים ב-1446
Queer Nation

Queer Nation הוא ארגון ללא מטרות רווח אמריקאי-להט"בי שנוסד במרץ 1990 בניו יורק שבמדינת ניו יורק שבארצות הברית.<ref name="NYT Stoli"></ref><ref name="qtheory"></ref> ארבעת המייסדים של הארגון זעמו מההסלמה של אלימות נגד להט"ב ברחובות ומדעות קדומות באומנויות ותקשורת. הארגון ידוע בשל טקטיקות העימות שלו, בסיסמאותיו ובתרגיל האאוטינג שלו.

בין סיסמאותיו הידועות ביותר: "We're here. We're queer. Get used to it" ("אנחנו כאן. אנחנו קווירים. תתרגלו לזה").

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* 

<div class="mw-content-ltr">
*[http://www.actupny.org/documents/QueersReadThis.pdf Queer Nation Manifestos]
*[http://www.qrd.org/qrd/orgs/QN/ Some articles]
*[http://www.glbthistory.org/research GLBT Historical Society (San Francisco)]. Houses the records of Queer Nation/San Francisco and the San Francisco Street Patrol; also holds papers from several Queer Nation/San Francisco activists, including Fernando Aguayo-Garcia, Brian Bringardner, Gerard Koskovich and Marco Place. In addition, Queer Nation materials appear in other collections at the Historical Society, including the [http://www.oac.cdlib.org/findaid/ark:/13030/kt687036vt/ San Francisco Groups LGBT Ephemera Collection] and the papers of Jenni Olson.
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ארגוני להט"ב בארצות הברית
עבדאללה אבן אבי בכר

עבּדאללה אבּן אבּי בּכּר (ערבית: عبدالله ابن أبي بكر, 610–633) היה בנו של אבו בכר, אחיה של עאישה ואחד מהצחאבה.

== ילדות ==
עבדאללה נולד במכה. אביו היה אַבּוּ בַּכְּר עַבְּד אללַּהּ בְּן אַבִּי קֻחַאפַה עֻתְ'מַאן בְּן כַּעְב א-תִּימִיּ אלְ-קֻרַשִׁיּ, אמו הייתה קֻטילה בנת עבד אל-עֻזא, שהייתה האישה הראשונה של אבו בכר. הוריו התגרשו זמן קצר לאחר לידתו<ref></ref>.

בספטמבר 622, כאשר אבו בכר ומוחמד הגרו ממכה, הורה אבו בכר לבנו להקשיב כל יום לשיחותיהם של המבוגרים, ולמסור לו ולמוחמד את החדשות היומיות.

== נישואים ==
עבדאללה לקח לאישה את עאתכּה בנת זיד, משוררת מבני עדי, שהיו תת-שבט בשבט קורייש.

לעבדאללה ועאתכּה לא היו ילדים.

== פטירה ==
עבדאללה נפטר בינואר 633, כתוצאה מפציעה ישנה שהזדהמה. הפציעה כתוצאה מחץ שספג בקרב שהתרחש 3 שנים קודם לכן, בשנת 630.

לאחר מותו, אשתו ספדה לו במילים "אני נשבעת שהנשמה שלי תמשיך להתאבל עליך, והאפר יישאר על עורי".

== הערות שוליים ==

קטגוריה:צחאבה
קטגוריה:ילידי 610
קטגוריה:נפטרים ב-633
מייק שולר

מייקל הרולד "מייק" שולר (באנגלית: Michael Harold "Mike" Schuler; נולד ב-22 בספטמבר 1940) היה בעברו מאמן כדורסל אמריקאי, אשר אימן בליגת המכללות האמריקאית ובליגת ה-NBA בין השנים 1965–2005. בעונת זכה בפרס מאמן השנה ב-NBA, כמאמנה הראשי של פורטלנד טרייל בלייזרס.

==קריירת אימון==
===השנים הראשונות===
שולר נולד וגדל בעיר פורטסמות' שבאוהיו, ובין השנים 1958–1962 למד באוניברסיטת אוהיו.

בשנת 1965 החל את קריירת האימון שלו כעוזרו של בוב נייט בקבוצת הכדורסל של האקדמיה הצבאית של ארצות הברית. שנה לאחר מכן חזר לאוניברסיטת אוהיו, בה שימש כעוזרו של המאמן ג'ים סניידר במשך 3 עונות. לקראת עונת 1969/1970 מונה למאמן הראשי של קבוצת המכון הצבאי של וירג'יניה. בשלוש עונותיו בתפקיד רשמה הקבוצה מאזן כולל של 13 ניצחונות ו-63 הפסדים (17.1%). בין השנים 1972–1977 שימש כעוזר מאמן בקבוצת אוניברסיטת וירג'יניה, וב-4 העונות העוקבות היה המאמן הראשי של אוניברסיטת רייס. על אף יכולת טובה של שחקן הקבוצה ריקי פירס, לאורך תקופתו של שולר העמידה רייס מאזן כולל של 30 ניצחונות לעומת 76 הפסדים (28.3%).

בשנת 1981 הצטרף לצוות האימון של לארי בראון, מאמן קבוצת ניו ג'רזי נטס מליגת ה-NBA. לאחר שנתיים עבר לשמש כעוזר מאמן במילווקי באקס, תחת דון נלסון. בעונות ו- העפילו הבאקס לגמר האזור המזרחי בפלייאוף, אך בשני המקרים הודחו על ידי האלופה שבדרך בוסטון סלטיקס.

===פורטלנד טרייל בלייזרס===
לקראת עונת מונה למאמן הראשי של פורטלנד טרייל בלייזרס, במקומו של ג'ק רמזי. באותה עונה הוליך את פורטלנד לשיפור של 9 ניצחונות לעומת הקודמת, עם המאזן השלישי בטיבו באזור המערבי; 49–33. על אף החזקתם ביתרון ביתיות, והצטיינותם של השחקנים קלייד דרקסלר וקיקי ואנדוויי, הודחו הטרייל בלייזרס כבר בסיבוב הפלייאוף הראשון, על ידי יוסטון רוקטס. בסיום העונה זכה שולר בפרס מאמן השנה ב-NBA.

בעונה העוקבת רשמה הקבוצה את מאזנה הטוב ביותר מזה 10 שנים, 53–29, אולם שוב הודחה בסיבוב הראשון של הפלייאוף, מול יוטה ג'אז. בפברואר 1989, כאשר עמד מאזן הקבוצה בעונת על 25 ניצחונות ו-22 הפסדים, פוטר שולר מאימון הקבוצה, ובמקומו מונה עוזרו ריק אדלמן. לאורך תקופתו בפורטלנד העמידו הטרייל בלייזרס מאזן כולל של 127 ניצחונות ו-84 הפסדים (60.2%).

===לוס אנג'לס קליפרס===
במאי 1990, לאחר שנה אחת כעוזרו של דון נלסון בגולדן סטייט ווריורס, מונה שולר למאמן הראשי של לוס אנג'לס קליפרס. בעונתו הראשונה בתפקיד בלטו בקליפרס השחקנים הצעירים רון הרפר, צ'ארלס סמית' ודני מאנינג, אך הקבוצה ניצחה ב-31 משחקים בלבד. לאחר שפתח את עונת עם מאזן שלילי 21–24 פוטר שולר מאימון הקבוצה, והוחלף על ידי לארי בראון.

===השנים האחרונות===
בין השנים 1992–1994 שימש כעוזרו של מאמן סקרמנטו קינגס, גארי סנט ג'ין, ובשלוש העונות הבאות היה עוזרם של ביל בלייר ופליפ סונדרס במינסוטה טימברוולבס. בקיץ 2003, כ-6 שנים מאז תפקידו האחרון כמאמן, הצטרף לצוות האימון של טרי פורטר במילווקי באקס. בשנת 2005 עזב את הקבוצה ופרש מאימון, בגיל 64.

==קישורים חיצוניים==

==הערות שוליים==

קטגוריה:אוהיו: אישים
קטגוריה:מאמני כדורסל אמריקאים
קטגוריה:מאמני פורטלנד טרייל בלייזרס
קטגוריה:מאמני לוס אנג'לס קליפרס
קטגוריה:זוכי פרס מאמן השנה ב-NBA
קטגוריה:כדורסלני אוניברסיטת אוהיו
קטגוריה:אמריקאים שנולדו ב-1940
קטגוריה:אמריקאים שנפטרו ב-2022
תהילים ט'

תהילים ט הוא המזמור התשיעי של ספר תהילים. המזמור חתום בידי דוד ובנוי על פי סדר א"ב (לא שלם). זהו מזמור תודה הנאמר על ידי מי שניצל מאויביו וכולל תפילה להצלה בעתיד. 

== מבנה המזמור ותוכנו ==
ישנם כמה פירושים על המילים עַל מוּת לַבֵּן שבכותרת המזמור. יש שפירשו שהמזמור נאמר על מותו של אחד מאויביו של דוד - בנו אבשלום, או אויב בשם "לַבֵּן". אחרים פירשו שזהו חילוף אותיות של כלי הנגינה נבל, או שהמילים צריכות להיקרא "עלמות [ל]לבן", כלומר שיר שילמדו (כמו "ליבון") את הנערות, שם השיר או אות מוזיקלי למנצח תזמורת.

המזמור מתאר שמחה גדולה בעקבות ניצחון במלחמה. המשורר מתאר בפירוט איך ה' השמיד את אויביו, וקורא לכולם להלל את ה' יחד איתו. בחתימת המזמור הוא מוסיף תפילה שה' ימשיך לקום ולהכרית את הרשעים.

== הקשר בינו ובין מזמור י' ==
מרבית החוקרים רואים בפרק ט' ובפרק י' פרק אחד שנכתב יחד. הבסיס העיקרי לחיבור שני המזמורים הוא העובדה שבתחילת פרק י' אין כותרת חדשה. כמו כן, ניתן למצוא בשני המזמורים יחד שרידים של אקרוסטיכון אלפביתי. אמנם בפרקים שלפנינו סדר האלפבית מעט משובש, אך נראה שפרק ט' מכיל את ראשי הפסוקים באותיות א-י (ללא האות ד') ופרק י' מכיל את האותיות ק-ת. בין אלה לאלה ניסו החוקרים לשחזר את כל אותיות האלפבית החסרות.

גם במקורות הקדומים יש שראו בשני המזמורים מזמור אחד. בתרגום השבעים שני המזמורים מופיעים כפרק אחד, וניתן להסיק שזו גם הגרסה שעמדה לפני חלק מחכמי ימי הביניים, כדונש בן לברט ורש"י.

==קישורים חיצוניים==

==הערות שוליים==

ט
קטגוריה:מזמורי תהילים עם אקרוסטיכון א"ב
סיטרואן קסנטיה

סיטרואן קסנטיה (בצרפתית : Citroën Xantia) היא מכונית משפחתית גדולה מתוצרת יצרנית הרכב הצרפתית סיטרואן אשר יוצרה בין השנים 2002–1993 בצרפת.

בין השנים 2010–2001 יוצרו דגמי "סיטרואן קסנטיה" ב-איראן, ובין השנים 1997–1996 יוצרו בסין.

=="סיטרואן קסנטיה"==
* יוצרו 1,528,800 יחידות.
* 5 נוסעים (בדגמי 5 דלתות האצ'בק).
* מנוע קדמי.
* מנועים : מנועי בנזין, מנועי דיזל.
* סוג הנעה : הנעה קדמית.
* מקדם גרר : 0.30
* קיבולת מכל דלק : 65 ליטר.
* נפח תא מטען : 480 / 878 ליטר (דגם 5 דלתות הצ'בק), 512 / 1,690 ליטר (דגם סטיישן).
* בשנת 1994 זכה דגם "סיטרואן קסנטיה" במקום השני בפרס מכונית השנה באירופה.

==תצורות==

* 5 דלתות האצ'בק.
* 5 דלתות - סטיישן.

==דגמים==

===דור ראשון (1997-1993)===
* "1.6i" - דגמים בתצורה 5 דלתות הצ'בק : בסיסי, "LX", "SX"
* "1.8i" - דגמים בתצורה 5 דלתות הצ'בק : "LX", "SX"
* "2.0i" - דגמים בתצורות 5 דלתות הצ'בק, 5 דלתות סטיישן : "LX", "SX", "VSX", "16v VSX", "Turbo Activa", "16v SX" ,"Turbo VSX"
* "1.9 D" - דגמים בתצורות 5 דלתות הצ'בק, 5 דלתות סטיישן : "D", "DLX", "DLX"
* "1.9 TD" - דגמים בתצורות 5 דלתות הצ'בק, 5 דלתות סטיישן : "TD", "TD LX", "TD SX", "TD VSX"
===דור שני (יוני 1997 - 2002)===
* "1.8i 16v" - דגמים בתצורה 5 דלתות הצ'בק : "LX", "SX"
* "1.8 8v" - דגמים בתצורה 5 דלתות סטיישן "LX"
* "2.0i" - דגמים בתצורה 5 דלתות הצ'בק : "SX", "VSX"
* ""2.0i" - דגמים בתצורה 5 דלתות סטיישן : "SX"
* "2.0 Turbo" - דגמים בתצורה 5 דלתות הצ'בק : "Activa"
* "2.0 Turbo Estate" - דגמים בתצורה 5 דלתות סטיישן : "VSX"
* "1.9 SD" - דגמים בתצורה 5 דלתות הצ'בק : "LX"
* "1.9 TD" - דגמים בתצורות 5 דלתות הצ'בק, 5 דלתות סטיישן : "LX", "SX"
* "2.1 TD" - דגמים בתצורה 5 דלתות הצ'בק, 5 דלתות סטיישן : "SX", "VSX"
* "3.0i" - דגם בתצורות 5 דלתות הצ'בק : "Exclusive"
* "2.0HDi" - דגמים בתצורות 5 דלתות הצ'בק, 5 דלתות סטיישן : "Exclusive", "SX", ""LX

== תמונות ==
<gallery mode="packed" heights="100">
קובץ:1996 Citroen Xantia Activa Turbo 3.0.jpg | "סיטרואן קסנטיה", שנת 1996
קובץ:Citroen Xantia 1.8i SX 1999 (19737419770).jpg | "סיטרואן קסנטיה", דגם " 1.8i SX", שנת 1999
קובץ:1996-1997 Citroën Xantia Exclusive Hatchbacks (05-02-2018) 01.jpg | "סיטרואן קסנטיה"
קובץ:1996-1997 Citroën Xantia Exclusive Hatchbacks (05-02-2018) 03.jpg | "סיטרואן קסנטיה"
קובץ:Citroën Xantia (4).jpg | "סיטרואן קסנטיה"
קובץ:Xantia Dashboard RHD.jpg | "סיטרואן קסנטיה" - מבט לתא הנהג ו-לוח מחוונים
קובץ:Xantia Break 2.0i 16V.JPG | "סיטרואן קסנטיה" - סטיישן
קובץ:1998 Citroen Xantia T Exclusive Estate 2.0 Rear.jpg | "סיטרואן קסנטיה", שנת 1998 - סטיישן
קובץ:Transfertaxi1.jpg | "סיטרואן קסנטיה" - מונית בגרסת סטיישן
קובץ:Citroën Xantia Ertzaintza.JPG | "סיטרואן קסנטיה" - ניידת משטרה בספרד
</gallery>

==ראו גם==
* סיטרואן

== קישורים חיצוניים ==

* 
* 
* 

==הערות שוליים==

קטגוריה:דגמי מכוניות שהושקו ב-1993
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מוניות
קסנטיה
קטגוריה:מכוניות צרפתיות
קטגוריה:כלי רכב המורכבים באיראן
קטגוריה:כלי רכב המיוצרים בסין
Csrss.exe

csrss.exe (קיצור ל-Client/Server Runtime Subsystem) הוא רכיב מערכת חיוני במשפחת מערכות ההפעלה Windows NT של מיקרוסופט, שנכלל לראשונה בגרסת חלונות NT 3.11 ונכלל גם במערכות הפעלה מאוחרות יותר, והוא אחד מהתהליכים שאחראיים על מרחב המשתמש.

==תפקוד==
התפקיד של רכיב זה במקור היה לספק מרחב משתמש לתת-המערכת Win32, שהיה אחראי, בין היתר, לספק ממשק עבודה גרפי (GDI) עבור הפעלת פקודות מערכת. החל מגרסה 4, רוב התפקודים האלו עברו לרמת הליבה כדי לשפר את ביצועיה הגרפיים של המערכת, וכיום הרכיב בעיקרו מספק ממשק עבודה עבור יישומי Win32 שפועלים בממשק שורת פקודה (Console applications), וכן מטפל באפשרויות כיבוי המחשב דרך ממשק המשתמש הגרפי. csrss.exe לרוב נקרא ביחד עם winlogon.exe על ידי smss.exe, תהליך שמופעל עם עליית מערכת ההפעלה ומחכה לפקודת כיבוי שנשלחת מהתהליכים האלו כדי לבצע כיבוי נאות.

בחלונות ויסטה ומעלה נוצרים שני מופעים של התהליך, כאשר אחד מהם מטפל בעזרת התהליך conhost.exe במרחב שורת הפקודה של אותו המשתמש שמחובר למערכת כרגע, עם ההרשאות שלו.

כיוון שזהו תהליך חיוני לפעולת המערכת, לא ניתן לסיים את פעולתו דרך מנהל המשימות. בגרסאות יותר חדשות של Windows (מויסטה והלאה), מנהל המשימות יתריע כי מדובר בתהליך מערכת קריטי ויבקש מהמשתמש אישור האם הוא מעוניין לסיים את פעולתו. סיום בלתי צפוי של התהליך, כמו במקרי תקלה או כאשר "הורגים" את התהליך דרך כלי חיצוני (Sysinternals Process Explorer למשל), או מקרה בו הקובץ נפגם, יגרום לתהליך האב smss להכריז לקרנל על תקלה בהליך האתחול, דבר שיסתיים במסך כחול עם הקוד c000021a (STATUS_SYSTEM_PROCESS_TERMINATED) או עם הקוד 0x000000F4.

==אבטחה==
בשל חיוניותו, נוזקות לא מעטות עשויות להתחזות לתהליך זה, כדי להסוות על פעולתן, ולהקשות על המשתמש להסירן. עם זאת, תרמיות אינטרנט רבות מבקשות להציג את התהליך הזה כוירוס ומבקשות מהמשתמש למחוק אותו. ידועים לא מעט מקרים על נוכלי אינטרנט, שהתחזו לבכירי מיקרוסופט ודרשו בפורומי התמיכה מהמשתמשים למחוק את התהליך מהמחשב שלהם בתואנת שווא כי מדובר בווירוס.

==קישורים חיצוניים==
* [https://docs.microsoft.com/en-us/previous-versions//cc750820(v=technet.10)?redirectedfrom=MSDN#XSLTsection124121120120 MS Windows NT Kernel-mode User and GDI White Paper]

==הערות שוליים==

קטגוריה:רכיבי Windows
הגיישהלום

הגיישהלום (בהונגרית: Hegyeshalom) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בהגיישהלום מספר התושבים נמצא בירידה. כך, בשנת 1990 חיו בכפר 3,644 תושבים, ובשנת 2019 רק 3,555 תושבים.

==יהודי הגיישהלום==
בהגיישהלום חיו יהודים בתקופות זמן שונות ובשנת 1869 היו חמשת היהודים בכפר חלק מקהילת ראיקה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|2,209
|-
|1910
|11
|
|-
|1920
|4
|
|-
|1930
|8
|
|-
|1941
|8
|3,550
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
וירטואל בוי

וירטואל בוי (באנגלית: Virtual Boy) היא קונסולת משחקי וידאו שולחנית בעלת 32 סיביות, מבית "נינטנדו" משנת 1995. כששווקה לראשונה, נחשבה לקונסולת המשחקים הראשונה שלה סטריאוסקופיה דמוית תלת מימד. השחקן מניח את ראשו כנגד העינית כדי לראות תצוגה מונוכרומית אדומה. המשחקים משתמשים באפקט היסט כדי ליצור תחושת עומק. לאחר הפצת 22 משחקים, המכירות לא עמדו ביעדים, ובתחילת 1996, לאחר שנמכרו 770,000 אלף יחידות בלבד, הפסיקה נינטנדו את הפצתה של הקונסולה. 

== היסטוריה ==
ב-13 בנובמבר 1994 הציגו הניו יורק טיימס סקירה מקדימה של הווירטואל בוי<ref></ref>. המערכת נחשפה רשמית למחרת בתערוכת שושינקאי של נינטנדו<ref></ref>. נינטנדו ארצות הברית הציגה את הקונסולה בתערוכת האלקטרוניקה הצרכנית ב־6 בינואר 1995.

הווירטואל בוי הופץ ביולי ביפן ובאוגוסט בצפון אמריקה עם מספר משחקים. בצפון אמריקה, נינטנדו העבירה עותק של הטניס של מריו עם כל קונסולה שנמכרה (כל אחת במחיר של 175 דולר). עד אמצע 1996 ירד המחיר ל-50 דולר ברשת בלוקבסטר. הקונסולה נחשבה לכישלון בעיקר בגלל חווית המשתמש ומיקום העיניות שגרם לשחקנים לכאבי ראש. 

עובדה מעניינת שאולי לא כולם יודעים על ה-Virtual Boy היא שבשלבי הפיתוח המוקדמים, הוא נועד בתחילה לכלול מצב מרובה משתתפים. הרעיון היה לאפשר לשחקנים לחבר מספר קונסולות יחד לחוויית משחק משותפת. עם זאת, בשל מגבלות טכניות והביצועים המסחריים הכוללים של המערכת, תכונת מרובי המשתתפים נזנחה בסופו של דבר לפני יציאת הקונסולה. 

בעקבות הביקורות השליליות נינטנדו הפסיקו את ייצור המשחקים יחסית מהר, ויצאו לו 22 משחקים בלבד.

== רשימת משחקים ==

== קישורים חיצוניים ==

==הערות שוליים==

קטגוריה:קונסולות משחקים ניידות
קטגוריה:קונסולות משחקים
קטגוריה:נינטנדו
צבע לחיים

צבע לחיים הוא אלבום הסולו הרביעי של הראפר הישראלי סאבלימינל. האלבום יצא לאור בשנת 2017.

== רקע והפקה ==
האלבום יצא לאור ביוטיוב וברשתות הסטרימינג ב-16 במאי 2017, אם כי החל להימכר בחנויות ב-24 במאי.<ref></ref> מן האלבום בלטו הסינגלים: "חלום של כל גבר", שהגיע למקום הראשון במצעד השבועי של מדיה פורסט וזכה להצלחה מסחרית רבה, ו"שרוטים", שהגיע למקום הראשון במצעד ההשמעות של מדיה פורסט אף הוא וזכה בפרס אקו"ם לשיר המושמע ביותר. שירי האלבום הופקו ברובם על ידי סאבלימינל עצמו, יחד עם מפיקים שונים, בהם אייל מזיג, יוסי מור, אבי בנדי ורובי פאייר.

== רשימת רצועות ==

== הערות שוליים ==

קטגוריה:אלבומי 2017
קטגוריה:אלבומי סאבלימינל
קטגוריה:אלבומים בעברית
קטגוריה:אלבומים שהופקו על ידי סאבלימינל
קטגוריה:אלבומי תאקט
זמן מת

זמן מת של [[מונה גייגר]]
בתורת הבקרה, זמן מת הוא עיכוב בין קבלת אות במבוא של מערכת לבין קבלת תגובה במוצא המערכת. להבדיל מזמן תגובה, זמן נובע מהשהייה של מדידת האות ולא מזמן התגובה של המערכת. השהיית המדידה יכולה לנבוע משיטת המדידה או מתופעות פיזיקליות, למשל זמן התגובה של חיישני טמפרטורה בסיסיים נובע ממשך מעבר החום.

עבור מערכות מדידה המתעדות אירועים בדידים, לדוגמה גלאי חלקיקים, הזמן המת הוא הזמן אחרי כל אירוע שבמהלכו המערכת אינה מסוגלת לתעד אירוע אחר.<ref name="Leo"></ref> דוגמה פשוטה לכך היא הזמן העובר בין צילום שתי תמונות במצלמה פשוטה או ברענון תמונת מכ"ם.

זמן מת לרוב אינו רצוי במערכת משום שהוא גורם לעיכוב התגובה וכך עשוי לפגוע בביצועי המערכת.

בנוסף להפחתת יעילות הגילוי, לזמן מת יכולות להיות השפעות אחרות, כגון יצירת פרצות אפשריות בהצפנה קוונטית.<ref></ref>

== ראו גם ==
* טומוגרפיית פליטת פוזיטרונים

==קישורים חיצוניים==

<div class="mw-content-ltr">
*[http://www.controlguru.com/dead-time-is-the-how-much-delay-variable/ Dead time is the "how much delay" variable], Control guru, 2 April 2015
</div>
== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מערכות בקרה
קטגוריה:הנדסת מערכות
קטגוריה:פיזיקה גרעינית
קטגוריה:מכשירי מדידה
תהילים י'

תהילים י הוא המזמור העשירי של תהילים. זהו מזמור לא חתום, שבו המשורר מתרעם על שליטת הרשעים בעולם.

==מבנה המזמור ותוכנו==
פסוקים א-יא: תיאור שליטת הרשעים בעולם, והאופן שבו הרשע מתעמר בחלשים.

פסוקים יב-יח: קריאה לה' להכרית את הרשעים ולהושיע את הנפגעים.

==ביהדות==
* פסוק טז של המזמור נאמר כחלק מפסוקי דזמרא.
* הגמרא במסכת סנהדרין (ו, ב) מביאה כמה פירושים לפסוק ג - "וּבֹצֵעַ בֵּרֵךְ נִאֵץ ה'": לדעה אחת זהו גינוי לשופט המגיע לפשרה בדין, ואינו פוסק בגישת ייקוב הדין את ההר. לדעה נוספת (שאף נפסקת להלכה), פסוק זה מלמד שברכתו של גנב על גניבתו היא מאוסה. לדעה אחרת הפסוק נאמר על יהודה, שאמר בשעת מכירת יוסף "מַה בֶּצַע כִּי נַהֲרֹג אֶת אָחִינוּ וְכִסִּינוּ אֶת דָּמוֹ" (בראשית לז, כו).

== הקשר בינו ובין מזמור ט' ==
מרבית החוקרים רואים בפרק ט' ובפרק י' פרק אחד שנכתב יחד. הבסיס העיקרי לחיבור שני המזמורים הוא העובדה שבתחילת פרק י' אין כותרת חדשה. כמו כן, ניתן למצוא בשני המזמורים יחד שרידים של אקרוסטיכון אלפביתי. אמנם בפרקים שלפנינו סדר האלפבית מעט משובש, אך נראה שפרק ט' מכיל את ראשי הפסוקים באותיות א-י (ללא האות ד') ופרק י' מכיל את האותיות ק-ת. בין אלה לאלה ניסו החוקרים לשחזר את כל אותיות האלפבית החסרות.

גם במקורות הקדומים יש שראו בשני המזמורים מזמור אחד. בתרגום השבעים שני המזמורים מופיעים כפרק אחד, וניתן להסיק שזו גם הגרסה שעמדה לפני חלק מחכמי ימי הביניים, כדונש בן לברט ורש"י.

==קישורים חיצוניים==

==הערות שוליים==

י
הקורפוס ה-15 (בריטניה)

הקורפוס ה-15 של הצבא הבריטי היה קורפוס בריטי, אשר במהלך מלחמת העולם הראשונה לחם בחזית המערבית.

==היסטוריה==
הקורפוס הוקם במצרים ב-9 בדצמבר 1915 בפיקודו של הנרי הורן. הקורפוס השתתף בהגנה על תעלת סואץ, ובמרץ 1916 נשלח לצרפת, שם צורף לארמייה הרביעית של חיל המשלוח הבריטי. ביולי 1916 לחם הקורפוס שכלל את הדיוויזיות ה-7 וה-21 במהלך הקרב על הסום, תוך שכוחותיו סופגים אבדות כבדות. בשנת 1917 לחם הקורפוס בקרב איפר השלישי, ובשנת 1918 לחם במתקפת האביב ובמתקפת מאה הימים. לאחר סיום המלחמה פורק הקורפוס.

==מפקדים==
* הנרי הורן (דצמבר 1915 - ספטמבר 1916)
* ג'ון פיליפ דו קן (ספטמבר 1916 - אפריל 1918)
* בוואור דה ליל (אפריל 1918 - נובמבר 1918)

==קישורים חיצוניים==
* [http://www.1914-1918.net/corps.htm הקורפוסים הבריטיים 1914-1918] 

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
Girls / Girls / Boys

"Girls / Girls / Boys" הוא שיר של הלהקה האמריקאית פאניק! אט דה דיסקו. השיר יצא לאור ב-7 באוקטובר 2013 כסינגל השלישי מאלבום האולפן הרביעי של הלהקה, .

נכון לאוגוסט 2023, השיר הושמע למעלה מ-176 מיליון פעמים בספוטיפיי,<ref></ref> ולמעלה מ-97 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי להט"ב
קטגוריה:שירי פאניק! אט דה דיסקו
קטגוריה:שירים על מיניות
קטגוריה:שירים באנגלית
עופר מלכה

עופר מלכה (נולד ב-1963) הוא איש ניהול ישראלי. מנכ"ל החברה הכלכלית חדרה ולשעבר מנכ"ל משרד התחבורה והבטיחות בדרכים.

==ביוגרפיה==
עופר מלכה נולד בשכונת גבעת אולגה וגדל בחדרה. למד בפנימייה הצבאית לפיקוד שליד בית הספר הריאלי העברי בחיפה בוגר מחזור כ"ז, פלוגת רשף (1978–1981). בשנת 1981 התגייס לצה"ל לשייטת 13 ונפצע. בעקבות פציעתו עבר לחטיבת גולני ושובץ בגדוד 12. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לגדוד 12 ומונה למ"מ בפלוגה הרובאית. במבצע שלום הגליל לחם בקרבות כיבוש נמל התעופה הבינלאומי בביירות וכיבוש מערב ביירות. בהמשך היה קמב"ץ הגדוד ומ"פ הפלוגה הרובאית. הוא פיקד על פלנ"ט "עורב" גולני<ref>איילת יחיאב, דיוקן קרבי: קצין, חייל וג'נטלמן, "במחנה", 1 באוגוסט 1984</ref>. לאחר מכן שימש כקצין אג"ם בעוצבת קלע דוד. בגיל 28 קיבל דרגת סא"ל. בין השנים 1991–1992 פיקד על גדוד חי"ר סדיר גרניט בחטיבת הנח"ל.

במסגרת שירותו הצבאי יצא להשתלמות של הכוחות המיוחדים של צבא ארצות הברית - הכומתות הירוקות (Green Barets) שבפורט בראג. מלכה סיים בהצטיינות קורס זה והוסמך לפיקוד A-Team .

בשנת 1993 התגייס ל"מוסד" ומילא מגוון תפקידים מבצעיים.

לאחר פרישתו בשנת 2012 שימש במשך כשנה כשותף להובלת פרויקטי יזמות וחדשנות בקרן ההון סיכון JVP. בהמשך שימש כמנכ"ל החברה הכלכלית חדרה.

עם סיום תפקידו בחברה הכלכלית חדרה הצטרף בשנת 2018 לחברת הגנת הסייבר CYE, וניהל את תחום הפיתוח העסקי. כמו כן שימש כבכיר בחברת "נביוס" שהוקמה בישראל על ידי יאנדקס.

ביוני 2020 מונה על ידי שרת התחבורה, מירי רגב, למנכ"ל משרד התחבורה. בתפקיד זה כיהן כשנה עד להתפטרותו ביוני 2021 על רקע חילופי שרות במשרד וכוונתה של שרת התחבורה הנכנסת מרב מיכאלי למנות מנכ"לית חדשה למשרד.<ref></ref>
על תפקודו נמתחה אז ביקורת רבה: נטען שגרר החלטות, עיכב פרויקטים ממשלתיים בסדרי גודל, וכמי שהתפקיד "גדול עליו באלף שנות אור".

בשנת 2024 לאחר ששרת התחבורה מירי רגב המליצה עליו למנכ"ל רשות שדות התעופה, פסלה הוועדה למינוי בכירים בחברות הממשלתיות את מינויו בנימוק של אי עמידה בתנאי הסף.

במאי 2024 חשף רביב דרוקר בתוכנית המקור המקור, חשף כי מלכה ממשיך לייעץ לשרה רגב ושותף להתכתבויות פנימיות בין צוות משרד התחבורה והבטיחות בדרכים לאחר מתקפת הפתע על ישראל (2023). בין התבטאויותיו סבר מלכה שיש משתפי פעולה עם ארגון הטרור חמאס, וכי ביניהם גם טייסי צבא הגנה לישראל וארגון אחים ואחיות לנשק. בין היתר טען מלכה שיש להתייחס לחטופים כהרוגים, ובכך ניתן להפציץ, ולהתעלם מנוכחות חטופים ישראליים בשטח רצועת עזה.

במקביל לפעילותו העסקית משמש מלכה משנת 2011 חבר עמותת ידידי גדס"ר גולני ומשנת 2014 כחבר בחבר הנאמנים של המסלול האקדמי המכללה למינהל.

מלכה בעל תואר ראשון בכלכלה, תואר שני במינהל ציבורי, תואר ראשון ושני במשפטים. בוגר קורס דירקטורים של אוניברסיטת בר-אילן.

==הערות שוליים==

קטגוריה:אנשי המוסד
קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבת הנח"ל
קטגוריה:סגני-אלופים בצה"ל
קטגוריה:מנכ"לים יוצאי המוסד
קטגוריה:לוחמי חטיבת גולני
קטגוריה:ישראלים שנולדו ב-1963
קטגוריה:חדרה: אישים
קטגוריה:מפקדי מחלקות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
הר הארקנס (אנטארקטיקה)

הר הארקנס (באנגלית: Mount Harkness) הוא הר בהרי המלכה מוד, בשטח חסות רוס שבאנטארקטיקה.

ההר ממוקם 3 קילומטרים דרומית לפסגות אורגן פייפס (שבהרי גות'יק).

הר הארקנס מהווה חלק מהגדה המזרחית של קרחון סקוט.

גובהו של ההר 1,900 מטרים מעל פני הים; ההר הוא ההר ה-2,494 בגובהו באנטארקטיקה.

== היסטוריה ==
=== גילוי ומיפוי הפסגה ===

ההר התגלה על ידי הקבוצה הגאולוגית של משלחת בירד לחקר אנטארקטיקה; הקבוצה, בהנהגתו של קווין בלקברן (Quin Blackburn), הגיעה אל ההרים בדצמבר 1934.

=== מקור השם ===

שמו של ההר הוצע על ידי אדמירל משנה ריצ'רד א. בירד, וניתן לו בעת גילויו.

בירד הציע לקרוא להר על שמו של ברוס הארקנס (Bruce Harkness), חבר של ריצ'רד ס. ראסל ג'וניור (.Richard S. Russell, Jr) שהיה חבר בקבוצה הגאולוגית של משלחת בירד.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:6386 הר הארקנס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21327 הר הארקנס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113477 הר הארקנס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6014&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הארקנס] באתר הגאזט האנטארקטי המשווה SCAR של ממשלת אוסטרליה
[https://mapcarta.com/25614782 מפת אזור הר הארקנס]
* [https://peakery.com/mount-harkness-antarctica/ הר הארקנס] באתר peakery (מרחקים לאתרים סמוכים)

== הערות שוליים ==

הארקנס
הארקנס
פראן לבסטיק

פראן לבסטיק (בסלובנית: Fran Levstik, 28 בספטמבר 1831- 16 בנובמבר 1887 ליובליאנה) היה סופר, מחזאי ועיתונאי ופוליטיקאי סלובני. 

==חייו==
פראן לבסטיק נולד במשפחה של איכרים בקראינה תחתית, אז חלק מהאימפריה האוסטרית.

בשנת 1854 הוא התחיל ללמוד תאולוגיה אך נאלץ לעזוב את הלימודים בעקבות האשמות לאי-מוסריות של שירים שפרסם באותה שנה.

הוא היה בין הסופרים הסלובנים הבולטים של התקופה. יצירתו Martin Krpan z Vrha נחשבת לקלאסיקה של הספרות הסלובנית.

לבסטיק היה בין המנהיגים הבולטים של תנועת "הסלובנים הצעירים" ובכך השפיע על דורות של סופרים סלובנים לרבות יוסיפ יורצ'יץ'. בנוסף לפרוזה, לבסטיק פרסם ספרי שירה ומחזות.

בשנת 1863 לבסטיק מונה לעורך עיתון, אך העיתון נסגר כעבור שנה לאור ביקורת על השלטונות שפורסמו בעיתון.

פראן לבסטיק היה עורך של מילון גרמני-סלובני.

החל משנת 1872 הוא עבד בספרייה העירונית בליובליאנה.

הוא נפטר בליובליאנה לאחר מחלה נפשית ממושכת.
==הנצחה==
*פרס לבסטיק לספרות ילדים

==קישורים חיצוניים==

* [https://www.slovenska-biografija.si/oseba/sbi327676/ קורות חיים]

קטגוריה:סופרים סלובנים
קטגוריה:עיתונאים סלובנים
קטגוריה:מחזאים
קטגוריה:פוליטיקאים סלובנים
קטגוריה:ילידי 1831
קטגוריה:נפטרים ב-1887
רוברט פרוסקי

רוברט פרוסקי (באנגלית: Robert Prosky; 13 בדצמבר 1930 – 8 בדצמבר 2008) היה שחקן אמריקאי, שגילם מעל 100 דמויות על הבימות ועל גבי מסכי הקולנוע והטלוויזיה במשך מעל 50 שנה.
==ביוגרפיה==
===תחילת דרכו===
פרוסקי נולד בפנסילבניה בשם רוברט ג'וזף פורצ'ק (Porzuczek), בנם היחיד של חנווני ועקרת בית, מהגרים מפולין. הוא גדל ב"גטו פולני" בפילדלפיה, כפי שהגדיר זאת. בעת לימודיו בתיכון גילה את אהבתו למשחק, אבל לא האמין שיוכל להתפרנס מעיסוק זה ופנה ללמוד לתואר ראשון בכלכלה באוניברסיטת טמפל ואז התגייס לחיל האוויר האמריקאי בעיצומה של מלחמת קוריאה. הוא שוחרר מהצבא לאחר תקופה קצרה בשל מותו הפתאומי של אביו ולקח על עצמו את ניהול חנות המכולת המשפחתית, אבל לאחר שזכה במלגה ללימוד משחק בניו יורק, ארז את חפציו והפקיד את החנות בידי אמו. הוא למד בתוכנית דו-שנתית ב- American Theatre Wing ובמקביל עבד בסניף ניו יורק של הפדרל ריזרב.

ב-1958, לאחר כמה שנים במהלכן השתתף בהצגות אוף ברודוויי, נסע לוושינגטון הבירה ל-8 שבועות לאחר שהתקבל להצגה בתיאטרון Arena Stage, אבל נשאר 23 שנה. שם פגש את אידה הוב, לה נישא ב-1960 ולהם נולדו שלושה בנים, אותם גידלו בשכונת קפיטול היל. הופעתו הראשונה בקולנוע הייתה בתפקיד ניצב בסרט The Brink's Job (1978) עליו לא קיבל קרדיט. ב-1981 עזב את התיאטרון ונסע ללוס אנג'לס, בעוד אשתו ושלושת בניהם נותרו בוושינגטון הבירה.
===על המסכים===
הקרדיט הראשון שלו להופעה על המסכים נרשם בשל השתתפותו בסרט הקולנוע Thief (1981). בשנים 1984 עד 1987 גילם את השוטר סטן ז'בלונסקי בסדרת הטלוויזיה המצליחה בלוז לכחולי המדים – דבר שהביא לו פרסום. פרוסקי הופיע בסדרות טלוויזיה נוספות, בהן הארון של ורוניקה (1997 – 1998), שם נמנה עם צוות השחקנים הקבוע ופרייז'ר (1996), שם השתתף בתפקיד אורח (פרוסקי נבחן לתפקיד אביו של פרייז'ר ולא התקבל). הוא הופיע בחמישה פרקים של סדרת הטלוויזיה הפרקליטים, שם גילם כומר קתולי ובכמה סרטי טלוויזיה. פרוסקי השתתף בסרטי קולנוע רבים, המצליח והמפורסם שבהם הוא גברת דאוטפייר (1993), קומדיה שהייתה לשובר קופות. בסרט זה גילם את המעסיק של דניאל, בעלים של ערוץ טלוויזיה.
===סרטי קולנוע===
פרוסקי השתתף בין היתר בסרטי הקולנוע הבאים:

===הצגות===
מלבד ההצגות הרבות בהן לקח חלק באוף ברודוויי וב-Arena Stage (מעל 100 הצגות), בהן: מותו של סוכן, שם גילם את דמותו של וילי לומן, פרוסקי השתתף בהצגות נוספות, בהן:
* Glengarry Glen Ross (1984), שם גילם את דמותו של שלי (היה מועמד לפרס טוני וזכה בפרס Drama Desk)
* A Walk in the Woods (1988), שם גילם את דמותו של אנדריי (היה מועמד לפרס טוני וזכה בפרס Outer Critics Circle).

===חייו האישיים===
פרוסקי היה נשוי לאידה לבית הוב, אנתרופולוגית, ולהם שלושה בנים: סטפן, ג'ון ואנדרו. השניים האחרונים שחקנים אף הם. הוא מת בוושינגטון הבירה בגיל 77.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים ממוצא פולני
קטגוריה:בוגרי אוניברסיטת טמפל
קטגוריה:אמריקאים שנולדו ב-1930
קטגוריה:אמריקאים שנפטרו ב-2008
האנה (זמרת)

אנה ולדימירובנה איבנובה (ברוסית: А́нна Влади́мировна Ивано́ва; נולדה ב-23 בינואר 1991), הידועה בשם הבמה האנה (Ханна), היא זמרת-יוצרת ודוגמנית רוסיה.

==ביוגרפיה==

==דיסקוגרפיה==
===אלבומי אולפן===
* 2018: Мысли. Часть 1<ref></ref>

==פרסים ומועמדויות==
{| class="wikitable"
!שנה
!פרס
!מועמדות
!Результат
|-
| rowspan="4" |2016
| rowspan="1" |טקס פרסי RU.TV 2016
|"חתונת השנה" (האנה & פאשה)
|
|-
|טקס פרסי "Muz-TV"
| "פריצת השנה"
|
|-
|גרמופון הזהב
|"Омар Хайям"
|
|-
|פרס ליגת העל
|"Омар Хайям"
|
|-
| rowspan="2" |2017
|טקס פרסי "Music Box"
|"האומן הכי חדש"
|
|-
|טקס פרסי "Muz-TV"
| "הסרטון הטוב ביותר"
|
|-
|2018
|טקס פרסי "Muz-TV"
|"הסרטון הנשי הטוב ביותר"
|
|}

== קישורים חיצוניים ==

* 

== הערות שוליים ==

קטגוריה:זמרות רוסיות
קטגוריה:רוסיות שנולדו ב-1991
קטגוריה:רוסים שנולדו ב-1991
אומלופ הט ניוסבלד לנשים

אומלופ הט ניוסבלד לנשים (בהולנדית: Omloop Het Nieuwsblad-vrouwen) הוא מהדורת הנשים של מרוץ האומלופ הט ניוסבלד, מרוץ אופני כביש חד-יומי שנערך בבלגיה. מרוץ הנשים מתקיים מאז שנת 2006.

== היסטוריה ==
המרוץ נוסד בשנת 2006, כ-61 שנה לאחר היווסדו של מרוץ הגברים. במהדורה הראשונה שכללה 86 קילומטרים והוזנקה מדירלייק, כשהסתיימה בדינזה. סוזן דה חוד ההולנדית ניצחה בה, כשהיא מקדימה את מרים מלחרס-ואן פופל ההולנדית ואת טניה הנס הגרמנית. שיאניות הניצחונות במרוץ הן סוזן דה חוד, שניצחה כאמור ב-2006 וגם ב-2009, אמה יוהנסון, שניצחה ב-2010–2011, אנה ואן דר ברחן (2015, 2021) ואנמיק ואן פלוטן (2020, 2022).

המרוץ מהווה חלק מקלאסיקות האביב של הנשים, ונחשב לאחד מהחשובים שבהם, כשהוא כולל קטעים על אבני מרצפות לאורך המרוץ. בדומה לגברים, גם מהדורת הנשים נחשבת למרוץ הפותח של עונת הקלאסיקות. הוא מתקיים באותו היום של מרוץ הגברים, אך יותר מוקדם. ב-2016 הפך לחלק מסבב מרוצי הוורלד של הנשים.

אורכו של מסלול הנשים הוא כ-120 קילומטר (לעומת כ-200 קילומטר במרוץ הגברים). אולם, בשנים האחרונות 60 הקילומטרים האחרונים במרוץ זהים בשני המרוצים, כולל המעלה המפורסם, המור ון חררדסברגן, המרוחק כ-20 ק"מ מקו הסיום בעיר נינובה.

== מנצחות ==
{|class="wikitable"
!שנה!!רוכבת
|-
|2006|| סוזן דה חוד
|-
|2007|| מיה בקר לקוטה
|-
|2008|| קריסטן ווילד
|-
|2009|| סוזן דה חוד
|-
|2010|| אמה יוהנסון
|-
|2011|| אמה יוהנסון
|-
|2012|| לוס חונוויק
|-
|2013|| טיפאני קרומוול
|-
|2014|| איימי פיטרס
|-
|2015|| אנה ואן דר ברחן
|-
|2016|| ליזי ארמיטסטד
|-
|2017|| לוסינדה בראנד
|-
|2018|| כריסטינה סיגארד
|-
|2019|| שנטל בלאק
|-
|2020|| אנמיק ואן פלוטן
|-
|2021|| אנה ואן דר ברחן
|-
|2022|| אנמיק ואן פלוטן
|-
|2023|| לוטה קופקי
|-
|2024|| מריאנה ווס
|}

== ראו גם ==
* אומלופ הט ניוסבלד

==קישורים חיצוניים==

* 

קטגוריה:בלגיה: מרוצי אופניים
קטגוריה:מרוצי אופניים לנשים
קטגוריה:בלגיה: ספורט נשים
יער ברנווד

יער ברנווד (באנגלית: Bernwood Forest) הוא שטח באנגליה שבממלכה המאוחדת. הוא היה אחד מכמה יערות בממלכת אנגליה העתיקה.
== היסטוריה ==
השטח השמור נוצר על פי ההערכה כשמורת ציד מלכותית למלכים האנגלו-סקסונים במאה ה-10, כאשר הם החזיקו בבעלותם ארמון בבריל הסמוכה, והיה מקום אהוב על אדוארד המודה, שנולד באייסליפ הסמוכה שבאוקספורדשייר.

משנת 1217 לערך ועד המאה ה-17 בוראו עצי היער בצורה הדרגתית. המלך הנרי השני (מלך בשנים 1154–1189) הכין מפה של היער, המסייעת גם היום לקביעת גבולותיו העתיקים של השטח; מטרת שרטוט המפה הייתה לחלק את שטח היער בין אציליו. במאה ה-16 נערכה מפה נוספת של היער, ששטחו צומצם עד מאוד. המפה נערכה בחסות הכתר, כדי להעריך אילו הכנסות ניתן להפיק ממכירת היער. בתקופת שלטונו של המלך ג'יימס הראשון (1603–1625) איבד היער את מעמדו המלכותי ונעלם לחלוטין.

כיום השם מתייחס לאזור ששטחו 400 קילומטרים רבועים בבקינגהאמשייר ובאוקספורדשייר, שבו שכן היער בתקופת המלך הנרי השני. הגבולות המשוערים של האזור נמצאים בשטח שבו זורם נהר אוז הגדול, יובליו פדברי וקליידון והנהר תיים , יובל של נהר התמזה.

יער ברנווד המודרני הקטן בבקינגהאמשייר משתרע על פני קילומטר רבוע בלבד, והוא סמוך לחורשת הל, יער יורק, יער אוקלי ויער שבינגטון. כחלק משמורת טבע מסוג אתר עם עניין מדעי מיוחד בשם "מקבץ יערות שבינגטון",<ref name="sssi"></ref> חיים ביער מגוון רחב של חיות בר, והוא אחד מאתרי הפרפרים החשובים ביותר בבריטניה. לרשות האחראית על השמורה, נציבות היערנות ,<ref>[https://web.archive.org/web/20120204041142/http://www.forestry.gov.uk/website/recreation.nsf/LUWebDocsByKey/EnglandBuckinghamshireBernwoodForestShabbington Forestry Commission information]</ref> הייתה במקור גישה מסחרית בלבד לשמורה. עד סוף שנות השישים נעשה בשטחה ריסוס אווירי של חומרי הדברה, ולבסוף ננטעו עצי אלון מסחריים.

יער הולי , יער הולטון , יער סטנטון הגדול ויער ווטרפרי , כולם באוקספורדשייר, ויער הם הום-קאם-המגרין בבקינגהאמשייר, גם הם שרידים של יער ברנווד שהם שמורות טבע מסוג "אתר עם עניין מדעי מיוחד".<ref name="sssi"/><ref></ref>

==קישורים חיצוניים==

* [https://www.webarchive.org.uk/wayback/archive/20100323085318/http://www.buckscc.gov.uk/bcc/bernwood/bernwood_forest.page יער ברנווד] באתר Buckinghamshire County Council
* [https://web.archive.org/web/20110525205856/http://www.buckscc.gov.uk/bcc/bernwood/Bernwood_Jubilee_Way_Guidebook.page מדריך] בברנווד באתר Buckinghamshire County Council

==הערות שוליים==

קטגוריה:יערות מלכותיים אנגליים
קטגוריה:בקינגהאמשייר
קטגוריה:אוקספורדשייר
קרחון גריפית'

קרחון גריפית (באנגלית: Griffith Glacier) הוא קרחון יובלי, בהרי הייז, בהרי המלכה מוד, בשטח חסות רוס, שבאנטארקטיקה.

הקרחון זורם לכיוון מערב; ומנקז את כיפת ביקון, רמת קליפורניה ואת מתלול ווטסון.

הקרחון נשפך אל קרחון סקוט בין הר מקרצ'ר והר מיקס.

== היסטוריה ==
=== גילוי ומיפוי הקרחון ===

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1963.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של לוטננט קומנדר פיליפ. ג'י. גריפית' (Philip G. Griffith), שפיקד על טיסות צילום במהלך מבצע הקפאה עמוקה בעונת המחקר (הקיץ האנטארקטי) 1966- 1967.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6046 קרחון גריפית'] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125952 קרחון גריפית'] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5685&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון גריפית'] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/griffith_glacier מחשבון מרחקים - המרחק מקרחון גריפית' לאתרים סמוכים]

== הערות שוליים ==

גריפית'
קטגוריה:ארצות הברית באנטארקטיקה
גיל בני

גיל בני (נולד ב-27 באוקטובר 1998) הוא כדורסלן ישראלי, המשחק בעמדת הרכז בהפועל גלבוע גליל מליגת העל.

==ביוגרפיה==
בני נולד וגדל בעיר רעננה והא בנו של שחקן הכדורגל ארז בני. הוא משחק כדורסל החל מגיל שש.

==מועדונים==
שיחק במחלקת הנוער של מכבי רעננה החל מגיל הקט-סל ועד למעבר לקבוצת הבוגרים. בעונת 2011/2012 הוביל כקפטן את קבוצת ילדים א' לאומית לזכייה בגביע המדינה הראשון של מחלקת הנוער במועדון. בעונת 2013/2014 תחת המאמן רון נווה זכה עם קבוצת הנערים באליפות המדינה ובגביע המדינה לנוער, שנה לאחר מכן בעונת 2014/2015 זכה עם הקבוצה באליפות נוער נוספת.
בתיכון למד במגמת הכדורסל של מטרו-ווסט ברעננה עמה זכה בעונת 2014/2015 במקום הראשון בגמר ליגת העל לתיכונים, הנבחרת זכתה באותה שנה במקום השלישי באליפות העולם לתיכונים שנערכה בצרפת.

עונתו הראשונה בקבוצת בוגרים הייתה עונת 2016/2017 בקבוצת עירוני רעננה מהליגה הלאומית בכדורסל. בעונת 2018/2019 בשנתו השלישית בבוגרים קיבל לידיו את תפקיד קפטן הקבוצה. בתום העונה חתם בקבוצת הפועל גלבוע גליל מליגת העל. בתום שתי עונות בגלבוע חתם לקראת עונת 2021/22 לשנתיים בקבוצת הפועל תל אביב. בעונת 2021/22, עקב פציעתו של קפטן הקבוצה בר טימור, קיבל בני ממאמנו דני פרנקו יותר ויותר דקות וגם מקום בחמישייה הפותחת של הקבוצה באותה עונה. בני נעשה אהוד מאוד על ידי הקהל בזכות ההגנה המצוינת שלו ובזכות האנרגיות ורמות האינטנסיביות שבהם בני משחק את המשחק.

ב-2 ביולי 2023 הודיעה הפועל תל אביב על הארכת חוזהו של בני בשנתיים נוספות

ב-30 ביוני 2024 חתם בני בהפועל גלבוע גליל.

===בנבחרות ישראל===
ביולי 2017 זכה עם נבחרת העתודה של ישראל בכדורסל במקום השני באליפות אירופה בכדורסל עד גיל 20 שנערכה ביוון.
ביולי 2018 זכה כקפטן נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. באליפות רשם ממוצע מרשים של 13 נקודות, 3.1 ריבאונדים ו־1.9 אסיסטים.

בפברואר 2019 ערך את הופעת הבכורה שלו במדי נבחרת ישראל בכדורסל בהופעה מול גרמניה במסגרת מקדמות אליפות העולם.
בפברואר 2023 זומן לנבחרת הבוגרת לראשונה

====בנבחרת ישראל 3x3====
ביוני 2022 זומן לנבחרת 3x3 והעפיל עמה לאליפות אירופה.

==תארים==
===קבוצתיים===
*אליפות המדינה (נוער) (2) מכבי רעננה - 2013/2014, 2014/2015
*אליפות ליגת העל לתיכונים - מטרו-ווסט - 2014/2015
*מקום 3 באליפות העולם לתיכונים - מטרו-ווסט - 2015
*אליפות אירופה עד גיל 20 - נבחרת ישראל עד גיל 20 - 2018

==קישורים חיצוניים==

==הערות שוליים==

קטגוריה:כדורסלנים ישראלים
קטגוריה:כדורסלני נבחרת ישראל 3x3
קטגוריה:בוגרי תיכון מור מטרו-ווסט רעננה
קטגוריה:כדורסלני נבחרת ישראל
קטגוריה:כדורסלני מכבי רעננה
קטגוריה:כדורסלני הפועל גלבוע גליל
קטגוריה:רעננה: כדורסלנים
קטגוריה:ישראלים שנולדו ב-1998
קולחודופושי

קולחודופושי (בדיבהי: ކުޅުދުއްފުށި) הוא אי ועיר הבירה של אטול הא דאלו שב. האי נמצא כ-275 ק"מ ממאלה, בירת האיים המלדיביים.<ref></ref> האי הוא אחד מהאיים הגדולים והמאוכלסים ביותר בחלק הצפוני של האיים המלדיביים.

== כלכלה ==
קולחודופושי היא הבירה הכלכלית של צפון האיים המלדיביים. תושבי העיר והיישובים הסובבים אותה מועסקים לרוב בענפי השירות או התוצרת, וביניהם שוק השבת המקומי, שוק שמתקיים בכל שבת בדרך בנדרה. בשוק זה, ניתן להשיג מוצרים חקלאיים מקומיים ואוכל ביתי. מאות תושבי האי תילאדהונמאטי מבקרים את העיר בעיקר למטרת קניות ועסקים, בעיקר בשבתות.

אנשי האי ידועים בשל דיג כרישים, עבודות נפחות, ייצור חבלים, בניית סירות ועבודות בספינות מטען שמתקיימים באי.

מאז 9 באוגוסט 2019, על האי פועל שדה התעופה קולחודופושי . 

== בריאות ==
באי פועל בית החולים קולחודופושי המשרת את תושבי האי ותושבי האיים הסמוכים.

== הערות שוליים ==

קטגוריה:האיים המלדיביים: איים
קטגוריה:האיים המלדיביים: ערים